‘‘మామూలు మనుషులకంటే పోలీసు భిన్నంగా కనిపిస్తాడు. అదొక్కటే కాదు.. అసలు మన రక్షణ కోసమే ఉన్న పోలీసుల్ని చూసి మనం ఎందుకు భయపడుతున్నాం? తప్పు చేస్తే భయపడాలి తప్ప ఊరికే ఎందుకు భయపడాలి?.. అనే విషయాల్ని ఇందులో చర్చించాం. పోలీసు కంటే ముందు.. వాళ్లని మనం చూసే కోణం మారాలని ఈ చిత్రంలో చెప్పా. ఎన్ని విమర్శలొచ్చినా, ఏ సమస్యనైనా చివరకు పోలీసే పరిష్కరిస్తాడు. ఆ విషయాన్ని చెబుతూనే.. ఓ అంతర్జాతీయ సమస్యనీ ఇందులో స్పృశించాం’’ అని చెప్పారు కృష్ణవంశీ. ఆయన  దర్శకత్వంలో రూపొందుతోన్న ‘నక్షత్రం’ చిత్రం ఆగస్ట్ 4న విడుదలకు సిద్ధమవుతోంది. సందీప్ కిషన్, సాయిధరమ్ తేజ్, రెజీనా కసాండ్రా, ప్రగ్యా జైస్వాల్ ప్రధాన పాత్రధారులైన ఈ చిత్రాన్ని బుట్టబొమ్మ క్రియేషన్స్ పతాకంపై కె. శ్రీనివాసులు, విన్ విన్ విన్ క్రియేషన్స్ పతాకంపై వేణుగోపాల్, సజ్జు నిర్మిస్తున్నారు. తాజాగా సెన్సార్ పనులు పూర్తి చేసుకొన్న ఈ చిత్రానికి ‘యు/ఎ’ సర్టిఫికెట్ లభించింది. ఈ విషయాన్ని నిర్మాతలు తెలియజేశారు. తులసి, జె.డి. చక్రవర్తి, ప్రకాశ్రాజ్, శివాజీరాజా, రఘుబాబు, తనీశ్, ముఖ్తార్ఖాన్, సాయికిరణ్ ప్రధాన తారాగణం.
‘‘maamuulu manushulakante polisu bhinnamgaa kanipistaadu. adokkate kaadu.. asalu mana rakshana kosame unna poliisulni chusi manam enduku bhayapadutunnam? tappu cheste bhayapadali tappa oorike enduku bhayapadali?.. ane vishayaalni indulo charchincham. polisu kante mundu.. vaallani manam chuse konam maaraalani ee chitramlo cheppa. enni vimarsalochinaa, e samasyanaina chivaraku polise parishkaristaadu. aa vishayaanni chebutune.. oo antarjaatiiya samasyanee indulo sprusinchaam’’ ani cheppaaru krushnavamsi. aayana  darsakatvamlo roopondutoonna ‘nakshatram’ chitram august 4na vidudalaku siddhamavutondi. sandip kishan, saidharam tej, rejina kasandra, pragya jaiswal pradhaana paatradhaarulaina ee chitraanni buttabomma criations pataakampai ke. srinivaasulu, vin vin vin criations pataakampai venugopal, sajju nirmistunnaaru. taajaagaa sensar panulu puurti chesukonna ee chitraaniki ‘yu/e’ certificate labhinchindi. ee vishayaanni nirmaatalu teliyajesaaru. tulasi, je.di. chakravarti, prakashraj, sivajiraja, raghubabu, taneesh, mukhtarkhan, saikiran pradhaana taaraaganam.